Merkezê Îrtîbatî û Çapemenîye yê HPGyî nasnameyê 6 gerîlayanê ke par herêma Kato Jîrka de şehîd bîyî eşkera kerdî.
Eşkerayîye wina ya:
''24ê êlula 2020î de warê Tehtê Reşî yê herêma Kato Jîrka de artêşa tirke ya îşxalkere bombardumanêko giran kerd. Netîceya nê bombardumanî de embazê ma Serhildan (Kadîr Ertunç), Yildize (Nurgule Duran), Zîlane (Gule Esed), Botan (Alî Riza Golcer), Botan (Vurkan Yildiz) û Rizgar (Ahmet Gok) şehîd bîyî.
Nasnameyê embazanê ma yê şehîdan wina yê:
Nameyê Qodî: Serhildan Agît
Name û Peyname: Kadîr Ertûnç
Cayê Bîyayîşî: Colemêrgê
Maye-Pî: Lale-Abdûrrahman
Tarîx û Cayê Şehadetî: 24ê Êlula 2020î / Kato Jîrka
Nameyê Qodî: Yildize Gelhat
Name û Peyname: Nurgule Duran
Cayê Bîyayîşî: Mêrdîn
Maye-Pî: Gulistane-Îzzettîn
Tarîx û Cayê Şehadetî: 24ê Êlula 2020î / Kato Jîrka
Nameyê Qodî: Zîlane Roj
Name û Peyname: Gule Esed
Cayê Bîyayîşî: Amûdê
Maye-Pî: Necehe-Fesîh
Tarîx û Cayê Şehadetî: 24ê Êlula 2020î / Kato Jîrka
Nameyê Qodî: Botan Gabar
Name û Peyname: Alî Riza Golcer
Cayê Bîyayîşî: Wan
Maye-Pî: -
Tarîx û Cayê Şehadetî: 24ê Êlula 2020î / Kato Jîrka
Nameyê Qodî: Botan Goyî
Name û Peyname: Vurkan Yildiz
Cayê Bîyayîşî: Şirnex
Maye-Pî: Zehra-Seydî
Tarîx û Cayê Şehadetî: 24ê Êlula 2020î / Kato Jîrka
Nameyê Qodî: Rizgar Colemêrg
Name û Peyname: Ahmet Gok
Cayê Bîyayîşî: Colemêrg
Maye-Pî: Mercan-Ahmet
Tarîx û Cayê Şehadetî: 24ê Êlula 2020î / Kato Jîrka
Botan seba Gerîlayanê Azadîye yê Kurdîstanî her tim bîyo qible coka bi hezaran embazê ma yê çêrî bi qerardarî û bawerîya azadîya Rayber Apoyî ver bi Botan şîyî. Embazanê ma Serhildan Agît, Yildize Gelhat, Zîlane Roj, Botan Gabar, Botan Goyî û Rizgar Colemêrg zî alaya azadîye embazanê xo ra dewr girewte û verê xo da erdê fîrazî yê Botanî.
Embazanê ma Serhildan Agît, Yildize Gelhat, Zîlane Roj, Botan Gabar, Botan Goyî û Rizgar Colemêrg Botan de vera artêşa tirke ya îşxalkere bi ked û fedakarîya pîle têkoşîn kerd û derbî dayî kolonyalîstan ro. Nê embazanê ma pê tewirê xo reyna mojna ma ke têkoşînê vera planê tasfîye yê dişmenî senî yeno kerdene. Şehîdanê Tehtê Reşî çarçewa Hemleya Şorişgêre ya Şehîd Rizgar Gever û Şehîde Medya Mawa de Kato Jîrka de derbê giranî dayî artêşa tirke ya îşxalkere ro û înan îdîaya dişmenî ya 'gerîlayî qedîyayî' pûç kerde.
Şeş ambazê ma yê ke herêmanê cîyayan ê Kurdîstanî ra yê dormeyê îdeolojîya Rayber Apoyî de ameyî pêser û înan vera dişmenê faşîstî şer kerd. Şarê ma pê tewir, embazî û perwerîya înan sereberz bîyo û ê wina tewrê karwanê şehîdan bîyî. Ma do heta peyêne wayîrê mîrasê têkoşînî yê embazanê xo vejîyê û pê azadîya Rayberîye û Kurdîstanî armancanê şehîdanê Tehtê Reşî bîyarê ca.
Nê esasî ser o ma sere de keyeyanê ercîyayeyan ê şehîdanê xo rê, pêro şarê welatperwerî yê Kurdîstanî rê serweşîye wazenê.''
